Приложение към Заповед № ………………

на министъра на земеделието от ………………… г.

**Методика**

**по мярка 10 „Агроекология и климат” от Програмата за развитие на селските райони за периода 2014 – 2020 г. (ПРСР 2014 – 2020 г.)**

Глава първа

ОБЩИ ПОЛОЖЕНИЯ

**Чл. 1.** Настоящата методика обхваща приложими разпоредби по чл. 35, параграф 2 и 3 от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181 от 20.юни.2014 г.), наричан по – нататък „Делегиран регламент (ЕС) № 640/2014“.

**Чл. 2.** (1) Методиката се прилага при установено неспазване от Държавен фонд „Земеделие“ на базовите изисквания, минималните изисквания за торене и използване на продукти за растителна защита и изискванията по управление, определени в Наредба № 7 от 2015 г. за прилагане на мярка 10 “Агроекология и климат” от Програмата за развитие на селските райони за периода 2014 – 2020 г. (ДВ, бр. 16 от 2015 г.), (Наредба № 7 от 2015 г.), при извършване на проверки, предвидени в националното законодателство или в правото на Европейския съюз в периода на изпълнение на ангажимента.

(2) Плащанията, представляващи годишна безвъзмездна финансова помощ по мярка 10 „Агроекология и климат“ от Програмата за развитие на селските райони за периода 2014 – 2020 г. (ПРСР 2014 – 2020 г.), могат да бъдат отказани изцяло или със съответното процентно намаление, когато Държавен фонд „Земеделие“ констатира неспазвания по ал. 1.

(3) Основа за изчисление на сумата на отказите или съответното процентно намаление по ал. 2 е сумата по чл. 6, т. 2, буква „а“ от Регламент за изпълнение (ЕС) №809/2014 на Комисията от 17 юли 2014 година[за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие](https://eur-lex.europa.eu/legal-content/BG/AUTO/?uri=celex:32014R0809)(ОВ, L 227 от 31.юли.2014 г.)

(4) При определяне на отказа или процентното намаление за съответните неспазвания са отчетени тежестта, степента, продължителността и системността на нарушението, като намаленията са отнесени съответно към парцел, животно, пчелно семейство, блок на земеделско стопанство (БЗС), дейност или цялото направление.

**Чл. 3**. Изчислените процентни намаления не могат да надвишават стойността на заявената сума.

**Чл. 4.** (1) При констатирана системност на неспазването, в съответствие с чл. 35, параграф 3 от Делегиран Регламент (ЕС) № 640/2014, изчислената сума след налагане на намаленията по чл. 9 се редуцира допълнително с 3 на сто при констатирано повторение на неспазването.

(2) При следващо неспазване процентът по ал. 1 се удвоява, като не може да бъде повече от 30 на сто годишно.

Глава втора

ОПРЕДЕЛЯНЕ НА ОТКАЗИТЕ И НАМАЛЕНИЯТА

Раздел I

**Намаления** **по направление „Традиционни практики за сезонна паша (пасторализъм)“**

**Чл. 5.** (1) Държавен фонд „Земеделие“ определя плащането по направление „Традиционни практики за сезонна паша (пасторализъм)“ в съответствие с чл. 15, ал. 3 от Наредба № 7 от 2015 г., като се използва по – малкият размер измежду заявените ЖЕ, с които се извършва дейността, и годната за подпомагане площ.

(2) Когато Държавен фонд „Земеделие“ установи по направлението по ал. 1, че не е спазено базово изискване съгласно т. 5 от приложение № 6 към чл. 16 и чл. 23, ал. 2 от Наредба № 7 от 2015 г., бенефициентът не получава годишно агроекологично плащане за текущата година.

Раздел II

**Намаления при неспазване на базови изисквания, съгласно приложение № 6 към чл. 16 и чл. 23, ал. 2 от Наредба № 7 от 2015 г.**

**Чл. 6.** (1) Когато Държавен фонд „Земеделие“ констатира неспазване на базово изискване съгласно приложение № 6 към чл. 16 и чл. 23, ал. 2 от Наредба № 7 от 2015 г. на конкретен парцел, заявен за подпомагане, установената площ на парцела се изключва от общата годна за подпомагане площ.

(2) Когато Държавен фонд „Земеделие“ констатира неспазване на базово изискване съгласно приложение № 6 към чл. 16 и чл. 23, ал. 2 от Наредба № 7 от 2015 г. на конкретно животно, заявено за подпомагане, същото се изключва от подпомагане.

(3) Когато вследствие на нанесена вреда от трети лица бъде унищожена културата върху заявен за подпомагане парцел или част от него и бенефициентът е информирал Държавен фонд „Земеделие“ в определения 15-дневен срок от настъпване на събитието, като е предоставил документ от съответния компетентен административен орган посочен в чл. 31 от Наредба № 7 от 2015 г., не се отпуска подпомагане за площта за съответната година.

**Чл. 7.** (1) Когато Държавен фонд „Земеделие“ за дейностите от направление „Контрол на почвената ерозия“ установи неспазване на изискването да се запазват и поддържат съществуващите: полски граници (синори) в БЗС и/или земеделския парцел; съществуващите трайни тераси в БЗС и/или земеделския парцел, от годната за подпомагане площ се изключва площта на цялото БЗС.

(2) Когато Държавен фонд „Земеделие“ за дейностите от направление „Контрол на почвената ерозия“ установи неспазване на базовото изискване съгласно т. 4 от приложение № 6 към чл. 16 и чл. 23, ал. 2 от Наредба № 7 от 2015 г., не се отпуска годишно агроекологично плащане за дейността за текущата година.

Раздел III

**Намаления при неспазване на изисквания по управление по глава шеста „Изисквания за управление на агроекологични дейности“ от
Наредба № 7 от 2015 г.**

**Чл. 8.** (1) Бенефициентите могат да получат годишни плащания само за извършването на дейности съгласно установените изисквания за управление в глава шеста „Изисквания за управление на агроекологичните дейности“ от Наредба № 7 от 2015 г., които надхвърлят съответните базови изисквания, и се намаляват при констатирано неспазване на тези изисквания. Плащанията се намаляват със съответната степен на неспазване, изразена в проценти.

(2) Когато Държавен фонд „Земеделие“ установи неспазване на изискванията по ал. 1 за одобрената дейност и/или направление, плащането се намалява със съответните проценти съгласно приложението.

(3) Когато Държавен фонд „Земеделие“ установи неспазване на няколко от изискванията за управление, се прилага предвидения максимален процент.

(4) При неспазени няколко изисквания, едно или повече от които е с редукция 100 на сто, се налага намаление за съответната дейност в размер на 100 на сто.

**Чл. 9.** (1) Когато Държавен фонд „Земеделие“ за всички дейности от направление „Възстановяване и поддържане на постоянно затревени площи с висока природна стойност (ВПС)“ констатира неспазване на изискването съгласно чл. 32, ал. 3 от Наредба № 7 от 2015 г. да поддържат гъстота на животинските единици на цялата пасищна площ на стопанството, на която се извършва пашата с от 0,3 до 1 ЖЕ/ха, се прилага процент на намаление, въз основа на следните степени:

1. Ниска – установена гъстота под 0,3 ЖЕ/ха или в интервал от 1,01 до 1,5 ЖЕ/ха;

2. Средна – установена гъстота в интервал от 1,51 до 2,5 ЖЕ/ха;

3. Висока – установена гъстота над 2,51 ЖЕ/ха.

(2) Когато Държавен фонд „Земеделие“ за всички дейности от направление „Контрол на почвената ерозия“ констатира неспазване на изискване по управление към дадена дейност, се прилага процент на намаление, въз основа на следните степени:

1. Ниска – установено на до 10 на сто от декларираната площ по дейността;

2. Средна – установено на от 10,01 на сто до 20 на сто от декларираната площ по дейността;

3. Висока – установено на над 20 на сто от декларираната площ по дейността;

(3) Когато Държавен фонд „Земеделие“ за всички дейности от направление „Опазване на застрашени от изчезване местни породи, важни за селското стопанство“ констатира неспазване на изискване по управление по чл. 43, ал. 3 от Наредба № 7 от 2015 г., се прилага процент на намаление, въз основа на следните степени:

1. Ниска – до 10 животни;

2. Средна – от 11 до 40 животни;

3. Висока – над 40 животни.

Раздел IV

**Други намаления за всички дейности от съответното направление**

**Чл. 10.** (1) Когато Държавен фонд „Земеделие“ установи, че бенефициентът не води дневник на прилаганите земеделски дейности в земеделското стопанство съгласно чл. 27 от Наредба № 7 от 2015 г., плащанията се намаляват с 10 на сто.

(2) Когато Държавен фонд „Земеделие“ установи неспазване на Условията за поддържане на земята в добро земеделско и екологично състояние и законоустановените изисквания за управление, одобрени съгласно чл. 42 от Закон за подпомагане на земеделските производители в стопанството, за всички дейности от мярка 10 „Агроекология и климат“ от ПРСР 2014 – 2020 г., се прилага изчисления процент, съгласно действащата Методика за прилагане на Кръстосаното съответствие в България.

(3) Когато Държавен фонд „Земеделие“ констатира неспазване на минималните изисквания за торене и използване на продукти за растителна защита в стопанството, се прилага процентно намаление в размер на 7 на сто на общата сума на плащанията за всяка дейност от направлението.

**Заключителна разпоредба**

**Параграф единствен.** Настоящата методика се утвърждава на основание чл. 10в от Закона за подпомагане на земеделските производители.

Приложение

към чл. 8, ал. 2

|  |  |  |
| --- | --- | --- |
| **Ред №** | **Изисквания за управление за дейност/направление** | **Степен на неспазване/процент на намаление/** |
| **Направление „Възстановяване и поддържане на затревени площи с висока природна стойност“** |
| 1. | Земеделските стопани не използват минерални торове и продукти за растителна защита. | 5 на сто |
| 2. | Земеделските стопани не разорават заявените постоянно затревените площи. | 100 на сто |
| 3. | Земеделските стопани не изграждат нови отводнителни системи. | 5 на сто |
| 4. | Земеделските стопани, които поддържат постоянно затревените площи чрез косене, трябва да извършват косене от 15 юни до 15 юли за равнинни и хълмисти райони и между 30 юни до 15 август за планинските райони. | 10 на сто |
| 5. | Земеделските стопани извършват косенето ръчно или с косачки за бавно косене. | 10 на сто |
| 6. | Земеделските стопани извършват косенето от центъра към периферията или от единия край на ливадата към другия с ниска скорост.  | 10 на сто |
| 7. | Окосената трева се изсушава и събира на купове или се изнася от парцела. | 5 на сто |
| 8. | Земеделските стопани, които поддържат постоянно затревените площи чрез паша, трябва да поддържат гъстота на животинските единици на цялата пасищна площ на стопанството, на която се извършва пашата от 0,3 до 1 ЖЕ/ха. | 5 на сто при ниска степен7 на сто при средна степен12 на сто при висока степен |
| 9. | Ако е констатирано разораване на постоянно затревените площи, земеделските стопани са длъжни да ги възстановят най-късно до последния ден за подаване на заявлението за плащане на следващата година съгласно чл. 12, ал. 2 от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г.). Разораната площ се изключва от подпомагане за съответната година, като не се счита за над декларирана. През следващата година земеделският стопанин задължително подлежи на проверка на място от Техническия инспекторат при Държавен фонд „Земеделие“. |
| **Максимална стойност за направление„Възстановяване и поддържане на затревени площи с висока природна стойност“** | 20на сто |
| **Направление „Контрол на почвената ерозия** |
| **Дейност „Затревяване на междуредията на лозята и трайните насаждения“** |
| 10. | Земеделските стопани представят план за избраните дейности за площите, за които кандидатстват за подпомагане, който е заверен от дипломиран агроном. | 100 на сто |
| 11. | В представения план са посочени номерата на заявените парцели по дейността и периода на извършване на агротехническите мероприятия.  | 100 на сто |
| 12. | Земеделските стопани спазват изискването за затревяване на междуредията на лозята и трайни насаждения - поддържане на нисък тревостой на междуредовото затревяване и вътрешно редово окопаване на насажденията от [приложение № 10](https://web6.ciela.net/Document/DocumentHighlighted?dbId=0&documentId=2136458722&searchedText=%D0%BD%D0%B0%D1%80%D0%B5%D0%B4%D0%B1%D0%B0%207%20%D0%BC%D1%8F%D1%80%D0%BA%D0%B0%2010&edition=2147483647&iconId=1&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22desc%22,%22sortCol%22:%22Score%22%7d&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22desc%22,%22sortCol%22:%22Score%22%7d&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22desc%22,%22sortCol%22:%22Score%22%7d) към чл. 36, ал. 1, т. 2, буква „а“ от Наредба № 7 от 2015 година. | 15 на сто при ниска степен30 на сто при средна степен70 на сто при висока степен |
| **Дейност „Изграждане и поддържане на оттокоотвеждащи бразди и напречно на склона“** |
| 13. | Земеделските стопани представят план за избраните дейности за площите, за които кандидатстват за подпомагане, който е заверен от дипломиран агроном.  | 100 на сто |
| 14. | В представения план са посочени номерата на заявените парцели по дейността и периода на извършване на агротехническите мероприятия. | 100 на сто |
| 15. | Земеделските стопани спазват изискването изграждане и поддържане на оттокоотвеждащи бразди напречно на склона - дължината на браздите е 5 – 10 м., като се прекъсват през 5 м.; разполагат се перпендикулярно на наклона и шахматно по склона в редовете; браздите се прокопават три пъти годишно. | 10 на сто при ниска степен20 на сто при средна степен50 на сто при висока степен |
| **Дейност „Създаване и поддържане на буферни ивици с медоносна тревна растителност“** |
| 16. | Земеделските стопани представят план за избраните дейности за площите, за които кандидатстват за подпомагане, който е заверен от дипломиран агроном. | 100 на сто |
| 17. | В представения план са посочени номерата на заявените парцели по дейността и периода на извършване на агротехническите мероприятия, както и използваните медоносни растения. | 100 на сто |
| 18. | Земеделските стопани спазват изискването за създаване и поддържане на буферни ивици с медоносна тревна растителност - ширината на ивиците е от поне 4 м; прокарани са напречно на склона в зависимост от наклона на терена, почвения тип и други фактори; в зависимост от разстоянието между тях и ширината им те заемат 15 % от обработваемата площ на парцела. | 10 на сто при ниска степен20 на сто при средна степен50 на сто при висока степен |
| **Дейност „Поясно редуване на окопни със слята повърхност култури, перпендикулярно на склона“**  |
| 19. | Земеделските стопани представят план за избраните дейности за площите, за които кандидатстват за подпомагане, който е заверен от дипломиран агроном.  | 100 на сто |
| 20. | В представения план трябва да бъдат посочени номерата на заявените парцели по дейността и периодът на извършване на агротехническите мероприятия. | 100 на сто |
| 21. | Земеделските стопани спазват изискването за поясно редуване на окопни със слята повърхност култури перпендикулярно на склона - поясите, широки 30 - 100 м., с редуващи се окопни и слятопокривни култури, се разполагат перпендикулярно (напречно) на склона (по контура). | 10 на сто при ниска степен20 на сто при средна степен50 на сто при висока степен |
| **За съответните дейности от направление „Традиционни практики за сезонна паша (пасторализъм)“** |
| 22. | Земеделските стопани спазват нормите на натоварване на пасищата, одобрени от дирекциите напарковете, и поддържат гъстота на ЖЕ/ха съгласно плана за управление на съответния парк. | 15 на сто |
| 23. | Земеделските стопани извеждат животните на паша на определените планински пасища най-малко 3 месеца от годината в периода май - октомври; изключение от тези срокове се допуска при изрично разпореждане на дирекцията на съответния национален парк. | 30 на сто |
| 24. | Земеделските стопани притежават не по-малко от две кучета от каракачанската порода и/или кучета от порода „Българско овчарско куче“ за опазване на овцете и говедата от нападение на хищници (при използване на най-малко две кучета). | 5 на сто |
| 25. | Животните са придружавани от пастир (гледач), ако не се придружават от земеделския стопанин. | 20 на сто |
| 26. | На придружаващите стадото кучета се поставят спъвачки. | 30 на сто |
| **За съответните дейности от направление „Опазване на застрашени от изчезване местни породи, важни за селското стопанство“** |
| 27. | Земеделските стопани представят писмено разрешение от съответната развъдна организация или от Изпълнителната агенция по селекция и репродукция в животновъдството за клане или продажба на всяко подпомагано животно през текущата година. | 5 на сто при ниска степен10 на сто при средна степен20 на сто при висока степен |
| 28. | Земеделските стопани спазват развъдната програма за съответната подпомагана порода. | 10 на сто |
| 29. | Земеделските стопани отглеждат свинете съгласно изискванията на Наредба № 6 от 2007г. за условията и реда за пасищно отглеждане на свине от източнобалканската порода и нейните кръстоски (ДВ, бр. 29 от 2007 г.) | 5 на сто |
| **Максимална стойност за направление„Опазване на застрашени от изчезване местни породи, важни за селското стопанство“:** | 25 на сто |
| **За дейностите по направление „Опазване на застрашени от изчезване местни сортове, важни за селското стопанство“** |
| 30. | Земеделските стопани отглеждат декларирания сорт. | 100 на сто/за парцел**/** |